Campionatul Mondial de Fotbal Rusia 2018 (Germania - Suedia)

Campionatul Mondial de Fotbal Rusia 2018

Grupa F

Germania – Suedia 2-1

Twitter Fifa World Cup

Twitter Fifa World Cup

ECHIPE

Germania: Neuer – Kimmich, Rudiger, Boateng, Hector (87, Brandt) – Rudy (31, Gundogan), Kroos – Muller, Draxler (46, M. Gomez), Reus – Werner.

Antrenor: Joachim Low

Suedia: Olsen – Lustig, Lindelof, Granqvist, Augustinsson – Claesson (74, Durmaz), Larsson, Ekdal, Forsberg – Berg, Toivonen (78, Guidetti).

Antrenor: Janne Andersson

Au marcat: Reus (48), Kroos (90+5) / Toivonen (32)

Victorie dramatică a „panzerelor”

După ce pierduse în fața Mexicului în meciul de debut la Campionatul Mondial 2018, Germania avea neapărat nevoie de victorie în partida cu Suedia, de la Soci, pentru a reintra în calculele calificării în „optimi”. Jocul a început însă prost pentru campioana mondială en titre. Echipa pregătită de Joachim Low s-a văzut condusă pe tabela de marcaj în minutul 32, când Toivonen a punctat după o pasă perfectă a lui Claesson. „Panzere” s-au năpustit spre poarta nordicilor, iar egalarea avea să vină imediat după pauză, când Reus, bine găsit în careu de Gomez, a finalizat.

Presiunea Germaniei a continuat, suedezii au renunțat la orice acțiune ofensivă, dar șansa a părut să le surâdă spre final, când Boateng a fost eliminat. În cel de-al cincilea minut suplimentar, însă, Toni Kroos a transformat magistral o lovitură liberă și și-a readus echipa în cărți pentru „optimi”.

MUGUR BĂILEȘTEANU

Etapa viitoare: Coreea de Sud – Germania (27 iunie), Mexic – Suedia (27 iunie).

Contents